Kirja alguses roomlastele (Ro 1:1-5) ütleb Paulus, et Jumala evangeelium on sõnum Jeesusest Kristusest, kes on "sündinud Taaveti soost" ja "määratud oma surnuist ülestõusmise järel Jumala Pojaks väes". Vana Testamendi prohvetid olid tõotanud, et tuleb kuningas Taaveti poeg, kes on ka Jumala Poeg, Iisraeli ja kõikide rahvaste kuningas. Jeesuse  ajalooline ülestõusmine kinnitas, et tema on see kuningas, kellel on "kõik meelevald taevas ja maa peal" (Mt 28:18).